martedì 16 aprile 2013
STORIIS DI RESISTENCE TE ZORNADE MONDIÂL DE TIERE
Lis manifestazions pe zornade mondiâl de tiere intai ultins agns si organizavin te Aziende Marianis-Volpares a Palaçûl. Chest an, dopo che Ersagricola, cul benstâ dai campions de ipocrisie Tondo e Violino e te complete indiference dai sorestants locâi e dal mont de politiche e a vendût (par altri cun procedure dut fûr che trasparente) il ram di aziende di Marianis rinunciant a un element strategjic pe valorizazion dal teritori e par sburtâ un gnûf model di disvilup, ancje la fieste de tiere si è trasferide in chel di Palme. Segnalin la cunvigne che si davuelzarà vinars ai 19 di avrîl: biel il titul "I zardinîrs di Diu. Storiis di Resistence al scancelâment dai lûcs". Te foto dal volantin la aziende Marianis-Volpares. Une volte bens coletîfs, cumò bens comuns e no di cuatri politics e di un consei di aministrazion. Bens di ducj, risorsis, identitât, paisaç, teritori. Cumò come dîs agns indaûr, resisti, resisti, resisti.
Pubblicato da PD Palazzolo dello Stella a 16:54
Etichette: ambient, bens comuns, disvilup sostignibil, ersa, identitât, palaçûl, palme, resistence, teritori, tondo, violino, volpares marianis, zornade mondiâl de tiere
Nessun commento:
Iscriviti a: Commenti sul post (Atom)
ita_Latn fur_Latn fur_Latn vec_Latn fur_Latn ita_Latn fur_Latn